Panyaruwenipun Inggris ingkang makatên wau malah dipun tampi angosok wangsul, amastani bilih ramening Palestinah punika tuwuh saking pandamêlipun Inggris. Tamtu kemawon Inggris saya botên andugi, awit ing ngajêng Prancis tansah saiyêg sêsarêngan angalang-alangi lêbêting bôngsa Arab kanthi ambêkta dêdamêl, ngantos mawi dipun palangi ing pagêr kawat wontên ing watês Libanon, waragadipun ngantos têlas 100.000 ponsêtèrling.